স্টালিন সরকার : সুপ্রিম কোটের সম্মুখ থেকে তুলে পিছনে অ্যানেক্স বিল্ডিংয়ের সামনে প্রতিস্থাপিত গ্রিক দেবীর মূর্তি বালু-পাথর-সিমেন্ট-লোহার রডে নির্মিত। প্রাণহীন ওই বিতর্কিত মূর্তির প্রাণ থাকলে বুঝতে পারতো বিদেশ ভূঁইয়ে তাকে নিয়ে কত মায়াকান্না! সুপ্রিম কোটের সম্মুখ থেকে তুলে দেয়ার প্রতিবাদে কত বিক্ষোভ কত হৈচৈ; মিডিয়ার খবরে তোলপাড়। গেলো রে গেলো রে দেশের শিল্প-কৃষ্টি-কালচার রসাতলে গেলো রে! আসন্ন একাদশ জাতীয় সংসদ নির্বাচনে মৌলভী-মাওলানাদের ভোটের লোভে ক্ষমতাসীন আওয়ামী লীগ মুক্তিযুদ্ধের চেতনা বিরোধী (!) সিদ্ধান্ত নিয়ে দেশের সৌহাদ্য-সম্পৃতি ধূলিস্মাৎ করলো রে? গ্রিক দেবীর মূর্তি প্রেমী এরা কারা? এদের কী পরিচয়? মুক্তিযুদ্ধে এদের কতজন অংশ গ্রহণ করেছে? দেশ গড়তে এদের অবদান কী? এদের দাবি দাওয়া চিন্তা-চেতনা ৯২ ভাগ মুসলমানের এই দেশের মাটি মানুষের চিন্তা চেতনার সঙ্গে যায় কী? এদের চেতনার সঙ্গে দেশের মাটি ও মানুষের কোনো সম্পর্ক আছে কী? দেশের আমজনতা এদের সঙ্গে কখনোই ছিল না; কিন্তু প্রশাসনে এদের অনেক শক্তি। প্রশাসনের লোকজনকে ব্যবহার করে বিভিন্ন সংগঠনের ব্যানারে এই সংঘবদ্ধ ব্যাক্তিরা সর্বত্রই বিরাজমান। সংস্কৃতি চর্চা আর চেতনার নামে সমাজে হিংসা-বিদ্বেষ ছড়ানোই যেন এদের কাজ।